Socia loĝado

Socia loĝado (publika loĝado ankaŭ estas kelkfoje uzata en ĉiutaga parolo) estas la ŝtate subvenciita konstruado de loĝejoj, precipe por sociaj grupoj, kiuj ne povas plenumi siajn loĝbezonojn sur la libera loĝejmerkato.

 Financado por socia loĝado 
En socia loĝado, la publika sektoro subtenas privatajn investantojn kaj municipajn loĝejajn kompaniojn en provizado de pagebla luebla loĝejo por domanaroj kun malfacilaĵoj aliri la ĝeneralan loĝejmerkaton. 

Ĉar la sistemoj por loĝsubteno varias principe de lando al lando, estas malfacile trovi universale validan difinon de la termino.  Depende de la registara sistemo, socia loĝado estas ekonomia kaj socia politika komplemento al loĝpolitikaj instrumentoj kiel ekzemple lupagkontrolo aŭ loĝsubvencioj.

La rezultoj de socia loĝado povas esti prefabrikitaj konstruaĵoj, grandaj loĝejaroj kaj sateliturboj.

 Laŭ la jura rajtlingvaĵo 
Deca loĝado, adekvata loĝado, ankaŭ pagebla loĝado, laŭ la UN-Komitato pri Ekonomiaj, Sociaj kaj Kulturaj Rajtoj,  estas loĝado kie civitanoj aŭ familioj povas vivi en sekureco, paco kaj digno. Deca loĝado estas esenca al la tiel nomata rajto je loĝado sanktigita en Ekonomiaj, Sociaj kaj Kulturaj Rajtoj, kies plenumo estas decida por la socia egaleco antaŭenigita de iuj grupoj.

Aliro al loĝado povas esti per proprieto, ĉu kiam oni havas ŝparaĵojn por pagi la prezon de la domo aŭ se oni ne havas sufiĉe, oni subskribas hipotekan pruntkontrakton kun banko; ĝi povas esti per luado aŭ, se oni estas en situacio de senlaboreco, subdungado, nesekureco de laboro aŭ socia ekskludo, kaj depende de la landoj kaj teritorioj kaj municipoj, oni povas elekti publikan socian loĝadon.

En kazo de aĉeto aŭ luo de loĝejo, la Organizo de Unuiĝintaj Nacioj (UN) indikas kiel pageblecan kriterion por aliro al loĝejo, ĉu aĉetebla ĉu luebla, ke la maksimumo de ĉiuj domanara enspezoj destinitaj al la pago de la prunto aŭ ĉiumonata luenspezo estu malpli ol 30% de ĉiuj ĉiumonataj disponeblaj enspezoj. 

 Vidu ankaŭ 

 Slabokonstruaĵo ()
 Ĥruŝĉovka-konstruaĵo (eksa Sovetunio)
 Burĝigo
 Bonfaro
 Socialema ŝtato

Kategorio:Socialaj programoj
Kategorio:Loĝado